《珠江会同年九人得珠字》
明代·王弘诲

少年追随今老夫，看花回首忆玄都。一时握手欢如昨，千里同心兴不孤。

酌我紫霞歌白苧，怀君青玉报明珠。百年此会还馀几，九老从今拟画图。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。